Борис Младенов-Young
Накажи ме, Всемогъщи Боже…

chitanka.info

Накажи ме, Всемогъщи Боже,

ако трябва, и си го решил!

Над седемдесет съм и не може

да не съм пред Теб до днес сгрешил.

Но в замяна, внуците ми мили

от беди и болести пази;

Те не са във нищо съгрешили —

праведни са техните души.

Всичко съм готов за тях да сторя,

със съдбата строга да се боря,

да им дам живота си дори…

Боже Справедливи, аз те моля,

нека бъде висшата Ти воля —

мен вземи, а тях благослови.

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.